ใช้โปรแกรมออนไลน์ในเว็บ Office ทดลองใช้ Office ใช้แอพ Office ในมือถือ ใช้โปรแกรมอื่นที่เปิดเอกสารของ Office ได้
Microsoft ให้คุณใช้ Word, Excel, PowerPoint และแอพออนไลน์อื่นๆ ของ Office ได้ฟรี ถึงจะไม่ครบเครื่องเท่าเวอร์ชั่นที่ใช้ในคอม แต่อย่างน้อยคุณก็ทำได้แทบทุกอย่างโดยไม่ต้องติดตั้งหรือเสียเงิน ให้เข้าไปที่ office.com แล้วเลือกแอพที่ต้องการใช้ได้เลย เข้าหน้าเว็บแล้วลองเลื่อนเลือกโปรแกรมดู อยากใช้อันไหนก็คลิกเพื่อเปิดได้เลย จะเป็นบัญชีส่วนตัว ที่ทำงาน หรือที่โรงเรียนก็ได้ เสร็จแล้วก็เริ่มใช้โปรแกรมที่เลือกได้เลย ถ้าไม่มีบัญชี Microsoft ให้สมัครใช้ฟรี จะได้พื้นที่เก็บข้อมูลใน OneDrive มา 5 GB ใช้เก็บเอกสารแล้วเปิดดูได้ทั้งในคอมและอุปกรณ์ต่างๆ หน้าตาโปรแกรมในเว็บ จะเกือบเหมือนกับเวอร์ชั่นคอมเป๊ะ ให้สลับ tab ด้านบนเพื่อดูตัวเลือกแก้ไขเอกสาร แน่นอนว่าฟีเจอร์ที่ใช้ได้จะค่อนข้างจำกัด ถ้าอยากใช้แบบครบเครื่องต้องเป็นเวอร์ชั่นคอมเท่านั้น ในหน้าช่วยเหลือของ Microsoft จะมีเปรียบเทียบให้เห็นกันชัดๆ เลยว่า Word เวอร์ชั่นเว็บกับเวอร์ชั่นคอมต่างกันยังไง เว็บจะไม่มีระบบ auto-save เพราะงั้นต้องหมั่นเซฟเองเป็นระยะ โดยคลิก tab "File" แล้วเลือก "Save As"  เซฟเอกสารแล้วจะไปอยู่ใน OneDrive หรือเลือกดาวน์โหลดเอกสารลงคอมก็ได้ โดยเลือกเมนู Save As มีหลายฟอร์แมตให้เลือก รวมถึง PDF และ open document ถ้าคุณได้เอกสาร Office มาจากใคร ก็เปิดดูในโปรแกรมออนไลน์ของ Office ได้ แค่อัพโหลดเข้า OneDrive ก่อน  จะเข้าเว็บ onedrive.live.com ในเบราว์เซอร์ หรือใช้แอพ OneDrive ในมือถือก็ได้ ลากไฟล์ไปใส่ในหน้าต่างเบราว์เซอร์เพื่ออัพโหลดเข้า OneDrive ถ้าเป็นไฟล์เล็กๆ ก็แป๊บเดียวเสร็จ แต่ถ้าเป็นไฟล์ PowerPoint ใหญ่ๆ ก็ต้องรอหน่อย คลิกเอกสารที่อัพโหลดเข้า OneDrive แล้วเพื่อเปิดในโปรแกรมออนไลน์ของ Office จากนั้นจะอ่านหรือแก้ไขเอกสารก็ตามสะดวก (ถ้าเอกสารนั้นไม่ได้เข้ารหัสป้องกันไว้) คุณใช้ Office ได้ฟรีๆ 1 เดือนเต็ม แค่ดาวน์โหลด Office 365 trial ซึ่งประกอบไปด้วย Word, Excel, PowerPoint, Outlook และโปรแกรม Office 2016 อื่นๆ Office 365 เป็น Office เวอร์ชั่นเดียวที่ให้คุณทดลองใช้กันได้ฟรีๆ จะสมัครใช้งานแบบ free trial ได้ต้องมีบัตรเครดิต แต่จะยังไม่ถูกตัดเงินแต่อย่างใด จนกว่าจะย่างเข้าเดือนที่ 2 เพราะงั้นใช้แล้วให้รีบยกเลิกก่อนจะหมดเดือน จะได้ไม่โดนตัดเงิน คุณดาวน์โหลดเวอร์ชั่นทดลองใช้ได้ที่เว็บ Office เลย ให้เข้าเว็บ products.office.com/try แล้วไปที่หน้า trial เพื่อเริ่มสมัครใช้งาน ต้องล็อกอินด้วยบัญชี Microsoft ก่อนถึงจะไปต่อได้ ใช้อีเมล Hotmail, Live.com หรือ Outlook.com ของคุณก็ได้ หรือสมัครใหม่เลยก็ทำได้ฟรีๆ ต้องใส่หมายเลขบัตรเครดิตหรือเดบิตก่อน ถึงจะเริ่มทดลองใช้ได้ ตอนนี้จะยังไม่ถูกหักเงิน แต่อย่าลืมยกเลิกก่อน Office 365 หมดระยะทดลองตอนขึ้นเดือนที่ 2 พอสร้างบัญชีและใส่ข้อมูลบัตรเครดิตแล้ว คุณจะได้ลิงค์สำหรับดาวน์โหลดไฟล์ติดตั้ง Office 365 เป็นไฟล์เล็กๆ ดาวน์โหลดแป๊บเดียวก็เสร็จ เพื่อเริ่มดาวน์โหลดและติดตั้ง Office จริงๆ อาจต้องใส่บัญชี Microsoft อีกรอบก่อน  ระหว่างติดตั้ง จะมีให้เลือกเฉพาะโปรแกรมของ Office ที่จะใช้ จะได้ประหยัดเวลาและพื้นที่ในฮาร์ดไดรฟ์ อันไหนไม่ใช้ก็ไม่ต้องติ๊ก ถ้าอยากใช้เมื่อไหร่ก็ค่อยติดตั้งทีหลัง ต้องรอหน่อยกว่าจะติดตั้งเสร็จ โดยเฉพาะถ้าใครเน็ตอืด โปรแกรมต่างๆ ที่เพิ่งติดตั้งไปจะอยู่ในเมนู Start ถึงจะเป็นระยะทดลองแต่คุณก็ใช้ได้ทุกฟีเจอร์เลย Microsoft มีแอพ Office ให้ใช้ฟรีใน Android และ iOS คุณดาวน์โหลดได้ที่ Google Play Store หรือ Apple App Store เวอร์ชั่นฟรีนี้จะเป็นฟีเจอร์สร้างและแก้ไขเอกสารอย่างง่าย ถ้าสมัครใช้ Office 365 ด้วยถึงจะใช้ฟีเจอร์ขั้นสูงได้ ตอนเปิดแอพครั้งแรก ต้องอนุญาตให้แอพเข้าถึงพื้นที่เก็บข้อมูลในเครื่องก่อน จะได้เซฟและโหลดไฟล์ได้ ให้ล็อกอินตอนใช้แอพครั้งแรก จริงๆ ก็ไม่จำเป็น แต่ล็อกอินหรือสมัครใช้แล้วจะได้พื้นที่เก็บข้อมูลใน OneDrive มาฟรีๆ 5 GB แถม sync ไฟล์ Office ให้เปิดและแก้ไขได้ในทุกอุปกรณ์ คุณเปิดไฟล์ที่ดาวน์โหลดไว้ในเครื่องได้ รวมถึงเอกสารใน Google Drive หรือ Dropbox ไฟล์ใน OneDrive และอื่นๆ แอพ Office รองรับไฟล์ทั่วไปแทบทุกฟอร์แมต (เช่น แอพ Word เปิดไฟล์ DOC, DOCX และ TXT ได้) ที่ด้านบนของหน้าจอใหม่ จะเห็นเมนูไว้เลือกตำแหน่งที่จะสร้างเอกสาร ถ้าล็อกอินด้วยบัญชี Microsoft อยู่ ก็จะไปโผล่ในโฟลเดอร์ Personal ของ OneDrive แต่จะเซฟลงเครื่องตัวเองก็ได้ไม่ว่ากัน ปุ่ม "A" ที่มีดินสอใช้เปิดกรอบฟอร์แมต เลือกเครื่องมือแก้ไขและปรับแต่งฟอร์แมตอย่างง่ายได้ที่กรอบนี้ จะเป็น tab ของ Office ที่เห็นกันจนชินตา ถ้าแตะปุ่ม "Home" ก็จะเป็นการดู tab ต่างๆ หรือเลื่อนขึ้นลงตามกรอบฟอร์แมตเพื่อดูตัวเลือกทั้งหมด ถ้าเปิดคีย์บอร์ดอยู่ ก็ให้เลื่อนแถบด้านบนซ้าย-ขวาเพื่อเลือก formatting tools แบบรวดเร็วทันใจ เอกสารจะเซฟอัตโนมัติเป็นระยะ แต่จะแตะปุ่ม Save เองก็ได้ หรือแตะปุ่ม Menu ที่มุมซ้ายบน แล้วเลือก "Save" ทันทีที่ต้องการ มีหลายโปรแกรมเลยที่มีฟีเจอร์คล้ายๆ Office บางฟีเจอร์ Office ก็ไม่มีด้วยซ้ำ แต่ที่เห็นๆ คือทุกโปรแกรมจะเปิดและแก้ไขเอกสาร Office ได้ รวมถึงพวก open document ด้วย โปรแกรมทดแทนที่คนนิยมใช้กันก็เช่น FreeOffice, OpenOffice แล้วก็ LibreOffice  FreeOffice นี่แหละใช้ง่ายที่สุด ส่วน OpenOffice กับ LibreOffice จะมีฟีเจอร์ครบเครื่องกว่า ถ้าคุณอยากได้โปรแกรมหน้าตาเหมือน Office ก็ให้เลือก FreeOffice หรือ LibreOffice แทน พอเลือกได้แล้ว ก็ให้เข้าไปดาวน์โหลดไฟล์ติดตั้งจากเว็บของโปรแกรมนั้น  LibreOffice - libreoffice.org/download/libreoffice-fresh/  FreeOffice - freeoffice.com/en/download  OpenOffice - openoffice.org/download/index.html จะมีให้เลือกว่าจะลงโปรแกรมไหน ให้เลือกแค่ที่จะใช้ จะได้ประหยัดเวลาและพื้นที่ฮาร์ดดิสก์ 3 โปรแกรมที่เราว่ามาก็มีหน้าตาและฟังก์ชั่นการทำงานแตกต่างกันไป แต่รับรองว่าครบเครื่องพร้อมใช้งาน ถ้าคุณชินแต่กับ Office ตอนแรกๆ ก็คงมีงงๆ บ้าง แต่เมนูหลักๆ ก็ตรงไปตรงมา เข้าใจง่าย ยังไงลองศึกษาวิธีการใช้งานจากในเน็ตหรือตาม YouTube ดู  ลองค้นว่า "วิธีใช้โปรแกรม Writer ของ OpenOffice" ซึ่งเป็นโปรแกรมตัวแทนของ Word นั่นเอง หรือค้นว่า "วิธีใช้ LibreOffice" ก็ได้ เดี๋ยวนี้ใครๆ ก็ทำงานออนไลน์ ไม่ค่อยลงโปรแกรม productivity ต่างๆ ในคอมกันแล้ว นอกจากโปรแกรมออนไลน์ของเว็บ Office ที่เราว่ามา เว็บ cloud อื่นๆ ก็มีโปรแกรม productivity ให้ได้เลือกใช้กันออนไลน์เหมือนกัน คุณอัพโหลดแล้วแก้ไขเอกสาร Office ออนไลน์ได้เลย   Google Docs นี่แหละที่คนนิยมใช้กันมากที่สุด คุณสร้างและแก้ไขไฟล์ document, spreadsheet และไฟล์นำเสนอด้วยเครื่องมือออนไลน์ของ Google ได้เลย แค่อัพโหลดเอกสารใน Google Drive ถ้ามีบัญชี Gmail อยู่แล้ว ก็แค่เข้า Google Docs ลองอ่านบทความวิธีการใช้งาน Google Drive ดู ถ้าอยากรู้รายละเอียดเพิ่มเติม Zoho ก็เป็นอีกตัวเลือก เมนูต่างๆ จะหน้าตาคล้าย Office มากกว่า Google Docs ซึ่งก็ใช้สร้างไฟล์ document, spreadsheet และไฟล์นำเสนอต่างๆ ได้เหมือนกัน สำหรับวิธีใช้งานเพิ่มเติม ลองหาอ่านในเน็ตดู OnlyOffice เป็นโปรแกรมออนไลน์คล้าย Office ใช้สร้างไฟล์ document, spreadsheet และไฟล์นำเสนอได้เลย
เข้าเว็บ Office. คลิกโปรแกรม Office ที่อยากใช้. ล็อกอินเข้าบัญชี Microsoft. ใช้โปรแกรม. เซฟเอกสาร. อัพโหลดเอกสารเข้า OneDrive ไว้เปิดในเว็บ. ทดลองใช้ Office 365 ฟรี 1 เดือน. เข้าเว็บ Office trial. คลิกปุ่ม "Try 1-month free". ล็อกอินด้วยบัญชี Microsoft หรือสมัครใหม่เลย. ใส่ข้อมูลบัตรเครดิตที่ใช้งานได้จริง. ดาวน์โหลดไฟล์ติดตั้ง Office 365. ดาวน์โหลดเสร็จให้เปิดไฟล์ติดตั้ง. เปิดโปรแกรม Office. ดาวน์โหลดแอพ Office ลงอุปกรณ์ iOS หรือ Android ของคุณ. อนุญาตให้แอพ Office เข้าถึงพื้นที่เก็บข้อมูลในเครื่องของคุณ. ล็อกอินด้วยบัญชี Microsoft เพื่อเชื่อมต่อกับ OneDrive. แตะ "Open" เพื่อเปิดไฟล์จากแหล่งต่างๆ. แตะ "New" เพื่อสร้างเอกสารใหม่. เลือกเครื่องมือปรับแต่งฟอร์แมตได้ด้วยปุ่มด้านบน. แตะปุ่ม "Save" เวลาจะเซฟ. มองหาโปรแกรมอื่นแทนโปรแกรม Office ที่ใช้ในคอม. ดาวน์โหลดโปรแกรม. เปิดไฟล์ติดตั้ง. ทำความคุ้นเคยกับโปรแกรมใหม่. หรือใช้โปรแกรมตามเว็บ cloud ที่คล้าย Office.
https://www.wikihow.com/Get-Microsoft-Office-For-Free https://www.wikihow.com/Get-Microsoft-Office-For-Free https://www.wikihow.com/Get-Microsoft-Office-For-Free https://www.wikihow.com/Get-Microsoft-Office-For-Free
Using Free Office Web Apps Getting an Office Trial Using the Office Mobile Apps Using Office Alternatives